open-index/open-wikipedia-markdown huggingface dataset:
לטיציה רמולינו

**לטיציה רמולינו** (באיטלקית: **Letizia Ramolino**; 24 באוגוסט 1750 –	2 בפברואר 1836) הייתה אמו של נפוליאון בונפרטה ואשתו של קרלו בואונפרטה.

## ביוגרפיה
### ראשית חייה
נולדה למשפחה קורסיקנית מכובדת ועשירה. בגיל 13, התחתנה עם קרלו בונפרטה בן השמונה עשרה שהיה ממשפחת בונפרטה משפחה בורגנית אמידה. הנישואים היו פוליטיים בעיקרם והשתלמו מאוד מבחינתו של קרלו. לטיציה הביאה עמה כנדוניה שדה בן שלושים ואחד דונם, וכן טחנת קמח, שהניבו הכנסה שנתית של כ-10,000 לירות שטרלינג.

בשנת 1782 בעלה הראשון קרלו בואונפרטה לקה במחלה שהייתה ככל הנראה סרטן הקיבה. הוא סבל מכאבים עזים, ונסע למונפלייה בתקווה למצוא שם טיפול רפואי מתאים. עם זאת, אף רופא לא הצליח להקל על כאביו. הוא מת במונפלייה ב-24 בפברואר 1785. בשנת 1793 עזבה את קורסיקה והתיישבה מחדש עם ילדיה במרסיי שבצרפת, שם ניהל בנה נפוליאון קריירה צבאית מצליחה ובסופו של דבר לקח את השלטון.

לטיציה לא אישרה את נישואיו של בנה לז'וזפין דה בוארנה בשנת 1796.

### שלטונו של נפוליאון
בשנת 1804, בנה נפוליאון הכריז על עצמו כקיסר. למרות שתוארה בציור המפורסם של הכתרת נפוליאון בידי ז'אק-לואי דויד, היא לא הגיעה להכתרת בנה. על פי צו היא קיבלה את התואר "מאדאם, אם הוד מלכותו הקיסרית", ב-18 במאי 1804 או 23 במרץ 1805. נפוליאון שילם לה 25,000 פרנק בחודש.

היא לא הגיעה לחצר הקיסרית והתגוררה בדרך כלל בשאטו דה פונט-סור-סיין, והתגוררה במלון דה ברין בפעמים הנדירות שבהן ביקרה בפריז.

בשנת 1814 השתתפה בגלות נפוליאון באלבה, והוא התייחס אליה שם בחיבה.

### אחרית חייה
לאחר 1815 עברה לרומא, בפאלאצו ד'אסטה-בונפרטה, בפיאצה ונציה, שם התגוררה עם אחיה הצעיר ג'וזף פש. במהלך שנותיה ברומא היא כמעט ולא ראתה בני משפחה אחרים חוץ מאחיה, שעזב אותה לעיתים רחוקות. במשך זמן מה שימשה הציירת אנה ברברה באנסי כבת לוויה שלה.

היא מתה ב-2 בפברואר 1836, בת 85, שלושה שבועות לפני יום השנה ה-51 למותו של בעלה ו-15 שנה לאחר מותו של בנה נפוליאון. באותה תקופה היא הייתה כמעט עיוורת.

## צאצאיה
ללטיציה ראמולינו ולקרלו בואונפרטה היו שלושה עשר ילדים משותפים. מתוכם רק שמונה הגיעו לבגרות:
* נפולאונה (נולד ומת ב-17 באוגוסט 1765)
* מריה אנה (3 בינואר 1767 - 1 בינואר 1768)
* ז'וזף (7 בינואר 1768 - 28 ביולי 1844) לימים מלך נאפולי וספרד
* נפוליאון (15 באוגוסט 1769 – 5 במאי 1821) לימים קיסר צרפת
* מריה אנה (נולדה ומתה ב-1770)
* מריה אנה (14 ביולי 1771 - 23 בנובמבר 1771)
* בן שמת ברחם (1773)
* לוסיאן (21 במאי 1775 - 29 ביוני 1840) לימים פוליטיקאי וסופר
* אליזה (3 בינואר 1777 - 7 באוגוסט 1820) לימים דוכסית גדולה של טוסקנה
* לואי (2 בספטמבר 1778 - 25 ביולי 1846) לימים מלך הולנד
*פולין (20 באוקטובר 1780 - 9 ביוני 1825) לימים נסיכת סולמונה
* קרולינה (25 במרץ 1782 - 18 במאי 1839)
* ז'רום (15 בנובמבר 1784 - 24 ביוני 1860) לימים מלך וסטפאליה

## קישורים חיצוניים

* 
* 

קטגוריה:בית בונפרטה
קטגוריה:צרפתיות שנולדו ב-1750
קטגוריה:צרפתיות שנפטרו ב-1836
Big Booty

"**Big Booty**" הוא סינגל שהוקלט על ידי הראפר גוצ'י מיין, ביחד עם הראפרית האמריקאית מייגן די סטליון. הוא יצא לאור ב-4 באוקטובר 2019, בהוצאת חברות התקליטים אטלנטיק רקורדס ו-GUWOP, כסינגל השני מתוך האלבום, *Woptober II*.

השיר הגיע למקום הרביעי במצעד השירים מתחת להוט 100.

## רקע וכתיבה
השיר נכתב על ידי ברודר מרקיז, מר. מיקס, פראש קיד אייס, ריצ'רד אוונס, ג'יי ווייט דיד איט, מייגן די סטליון וגוצ'י מיין והוא הופק על ידי ג'יי ווייט דיד איט גם כן. השיר הוא שיר בסגנון ההיפ הופ, המשלב בתוכו את סגנון מוזיקת הטראפ.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של מקסו קרים ב-10 באוקטובר 2019, שישה ימים לאחר צאתו כסינגל. הקליפ צבר למעלה מ-25 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים על בוטוקס
קטגוריה:שירי פלטינה בארצות הברית
קטגוריה:סינגלים בהוצאת אטלנטיק רקורדס
צופי אתיופיה

ממוזער|סמל צופי אתיופיה
**צופי אתיופיה** (באמהרית*:* **የኢትዮጵያ እስካውት ማህበር**) הוא ארגון תנועת הצופים הלאומי של אתיופיה. תנועת הצופים הוקמה לראשונה באתיופיה בסביבות שנת 1919, ופתחה בית ספר באדיס אבבה אשר פעל עד שנת 1934. עם זאת, התנועה נאלצה לסיים את פעילותה בגלל המלחמה האיטלקית-אתיופית השנייה בשנים 1935–1936. הצופים חזרו לתחייה באתיופיה בשנת 1948, כאשר פעילויות הצופים הצליחו להשיג דריסת רגל בבתי הספר באתיופיה. אתיופיה הוכרה כחברה בארגון ארגון הצופים העולמי בשנת 1969.

## היסטוריה

הקיסר של אתיופיה היילה סלאסי התייחס באוטוביוגרפיה שלו, חיי והתקדמות אתיופיה, להקמתה של תנועת הצופים בסביבות שנת 1919 (כשהיה יורש אתיופיה ונודע בשם *ראס טפרי*), כחלק מהמודרניזציה של אתיופיה:  בתקופות קודמות, כל הגברים שהיו חיילים היו כך רק לפי מנהג, אך לא היה בית ספר צבאי. אולם משנת 1911 לוח השנה האתיופי (לוח השנה הגרגוריאני 1918/1919)] ואילך, הקמנו מכללה צבאית ודאגנו שהחיילים ילמדו את השימוש בכלים הצבאיים במכללה. בנוסף לכל זה הקמנו, בחסות בננו מקונן, הדוכס מהרר, תנועת צופי בנים, על מנת שבנים יבצעו את תפקידם היטב. ממוזער| סמל חלופי של צופי אתיופיה |טקסט= צופי אתיופיה סייעו במהלך הבצורת והרעב של האומה בשנות השבעים והשמונים, כמו גם בקמפייני אוריינות ושירותים קהילתיים אחרים. בשנות השבעים הקימו צופי אתיופיה מרכז הכשרות וקמפינג חדש באגם לנאגנו. ארגון צופי אתיופיה חווה את סגירתו בפעם השנייה בראשית שנות השבעים, אז משטר החונטה הצבאית האתיופית פיזר את התנועה והחרים את נכסיה וכספיה, וטען כי ערכי האמונה המעוגנים בהבטחת הצופים אינם תואמים את הפילוסופיה של המשטר החדש.

לאחר עשרים שנות מאמץ, עם הופעתה של המערכת הדמוקרטית ובהתאם למכרז מספר 512/59, הוקמה בשנת 1995 תנועת צופי אתיופיה. ועידת הצופים העולמית ה-35, שהתכנסה בדרבן בדרום אפריקה ב־26–30 ביולי 1999, הצביעה לסלק את אתיופיה מחברות בארגון העולמי מכיוון שארגון הצופים של אתיופיה חדל להתקיים (אם כי מוקדם יותר באותה השנה השתתף מתמודד אתיופי בג'מבורי הצופים העולמי בצ'ילה). ארגון צופי אתיופיה הוזמן מחדש לארגון הצופים העולמי בוועידת הצופים העולמית ביוון ביולי 2002, תוצאה של מאמץ של עשר שנים של האב רנצו מנצ'יני, הצופה הראשי של אתיופיה, נציבים ואנשי ארגון צופי אתיופיה אחרים, שעבדו כדי להכיר בארגון שוב ברמה העולמית. זמן קצר לאחר הכרה אחרונה זו של ארגון הצופים העולמי, בתמיכת המשרד האזורי באפריקה, ארגון צופי אתיופיה ארגן מספר השתלמויות וערך סבבי גיוס ופעילות בנושא יחסי ציבור.

נכון לשנת 2014 ישנם 67,250 צופים באתיופיה, לעומת 9,829 בשנת 1972.

## תוכנית חינוכית
הפעילות של צופי אתיופיה מחולקת לפי שכבות גיל:
* צופי תדאגי (צופים צעירים) בגיל 7 עד 11/12
* צופי מדבחה (צופי נעורים) בגילאי 11/12 עד 15/17
* צופי Wotat (שכבה בוגרת) בגילאי 15/17 עד 18/19
* צופי Awaki (צופים בוגרים) בגילאי 18/19 עד 25

כאשר חניך מסיים את פעילותו בתנועת הצופים לאחר יום הולדתו ה-25, הוא / היא יכולים לעבור הכשרה ולהפוך למדריכים בצופים ולקבל את התואר *גולמסה*.

מוטו הצופים הוא ዝግጁ, ומשמעותו באמהרית הוא "מוכן".

## סמלים
תג החברות של צופי אתיופיה מציג את אריה יהודה מהדגל הקדום של אתיופיה.

## יחידות צופיות בינלאומיות באתיופיה
בנוסף לצופי אתיופיה, תנועת הצופים בארצות הברית מפעילה קבוצות צופים באדיס אבבה לילדים של אמריקאים המתגוררים שם, המקושרים ישירות לצופי אמריקה.

## לקריאה נוספת
* *Scouting 'Round the World*, לשכת הצופים העולמית, ז'נבה, שווייץ, 1977

## קישורים חיצוניים

* האתר הרשמי של צופי אתיופיה

## הערות שוליים

אתיופיה
קטגוריה:אתיופיה: חינוך
My Type

"**My Type**" (בעברית: "**הסוג שלי**" או "**הטיפוס שלי**") הוא סינגל שהוקלט על ידי הראפרית האמריקאית סוויטי, מתוך המיני-אלבום השני שלה, Icy. השיר יצא לאור ב-11 ביוני 2019, על ידי חברות התקליטים אייסי רקורדס, ארטיסטי רקורדס והאחים וורנר, כסינגל הראשון מתוך המיני-אלבום.

השיר הגיע אל המקום הראשון במצעד השירים הקצביים.

## רקע וכתיבה
השיר נכתב על ידי סוויטי, אדם דייוויד סמול, אלישה ניקול גיבסון, אוברי רובינסון, קורי אוונס, קרייג ד. לאב, ג'ינו בורי, ג'ונתן סמית, למרקיס ג'פרסון, לונדון סמית, מוזס בארט, נווה ג'ולי, קוואבו ורוארק ביילי והופק על ידי לונדון און דה טראק. השיר הוא מסוגת הקראנק.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-145 מיליון השמעות. כמו כן, זכה השיר לכמיליון שימושים בפלטפורמת שיתוף הווידאו טיקטוק, ולהצלחה במצעדים השבועיים.

## וידאו קליפ
הווידאו קליפ הרשמי של השיר פורסם ב-3 ביולי 2019, בשידור חי. בתחילת הקליפ, ניתן לראות כמה בנות ביניהן סוויטי, כשהן משחקות יחד ושרות קטעים מתוך השיר. בהמשך, מתחיל השיר עצמו, תוך שניתן לראות רקדניות שרוקדות טוורק ואת סוויטי כשהיא שרה את השיר.

נכון למאי 2020, מונה הצפיות של הקליפ עומד על למעלה מ-83 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סוויטי
קטגוריה:שירים באנגלית
רינקונזאוריה

**רינקונזאוריה** (שם מדעי: Rinconsauria) היא קבוצה של דינוזאורים טיטאנוזאורים מהקבוצה קולוסוזאוריני, הקרובים לקבוצת הדינוזאורים הענקיים לוגנקוזאוריה. הם חיו באמריקה הדרומית (בפטגוניה, ארגנטינה) במשך הקרטיקון העליון לפני 89 עד 84 מיליון שנה, למשך 5 מיליוני שנים. הקבוצה נקראת על שם אתר המאובנים הארגנטינאי "Rincón de los Sauces" בתוספת הסיומת "sauria" - לטאה/זוחל.

קבוצה זו הוגדרה בשנת 2007 בידי קאלבו (Calvo) והיא בעלת זיקה לקבוצה אילוזאוריני, אליה שויכו על פי החוקרים פרנקה וצוותו (Franca et al) ב-2016 וסילבה וצוותו (Silva et al) ב-2019. עד היום לא ברור מה הקרבה הטקסונומית המדויקת שלה.

מינים אלה היו קטנים יחסית לטיטאנוזאורים באורך שלא עלה על 11 מטרים, אך היו בעלי חוליות צוואר דומות לטיטנוזאורים הגדולים כמו הארגנטינוזאורוס וקרוביו. הם ניזונו מצמרות העצים, לרוב ממחטניים וציקסיים והיו בעלי גפיים ענקיות אותם הרימו באיטיות במעבר ממקום למקום.

בקבוצה זו ישנם רק 2 סוגים שאולי התפתחו לדינוזאורים גדולים בהרבה, אשר התקיימו גם הם לאורך פטגוניה, ארגנטינה.

## מיון
*קבוצה **רינקונזאוריה** (Rinconsauria)
**סוג מויילנזאורוס (*Muyelensaurus*)
**סוג רינקוזאורוס (*Rinconsaurus*)

## קישורים חיצוניים

## הערות שוליים

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
מאניבאג יו

**דמריו דוויין וייט ג'וניור** (באנגלית: ; נולד ב-22 בספטמבר 1991), ידוע בשם הבמה **מאניבאג יו** (**Moneybagg Yo**), הוא ראפר ופזמונאי אמריקאי.

## קריירה
המיקסטייפים הראשונים של מאניבאג יו הופקו בשנת 2012; *From Da Block 2 Da Booth* ו-*October 20th*. בשנת 2016 הוציא שלושה מיקסטייפים נוספים, שאחד מהם, *Federal Reloaded*, זכה בפרס ההיפ הופ של ממפיס למיקסטייפ השנה. מאז, המשיך מאניבאג יו להוציא מיקסטייפים שונים אשר זכו להצלחה נאה ולשבחים ממבקרי המוזיקה.

ב-2018 הוציא את אלבום הבכורה שלו, *Reset*. האלבום כולל הופעות אורח של ג'יי קול, פיוצ'ר, YG, ואמנים נוספים. האלבום הגיע למקום ה-13 במצעד הבילבורד 200, ולמקום ה-8 במצעד אלבומי ה-R&B/היפ-הופ.

ב-2019 הוציא את אלבום האולפן השני שלו, *43va Heartless*. האלבום הגיע למקום הרביעי במצעד הבילבורד 200, ובכך הפך לאלבום הראשון של הראפר שנכנס לחמישייה הפותחת של מצעד זה. בהמשך השנה, הוציא את הסינגל הראשון מתוך אלבומו הבא, "All Dat", בהשתתפותה של בת זוגו דאז, הראפרית מייגן די סטליון. השיר זכה להצלחה נאה, כאשר הגיע למקום ה-34 במצעד שירי ה-R&B\היפ הופ. כמו כן, לשיר צולמו מילוני סרטונים ברשת החברתית טיקטוק.

ב-2020 הוציא את אלבום האולפן השלישי שלו, *Time Served*. האלבום כולל הופעות אורח של דה-בייבי, מייגן די סטליון, פיוצ'ר וסאמר ווקר, בין היתר. האלבום הגיע בשיאו למקום ה-3 במצעד הבילבורד 200 וזכה לשבחים רבים ממבקרי המוזיקה.

ב-2021 יצא אלבומו הרביעי, *[[A Gangsta's Pain]]*. האלבום הגיע היישר אל המקום הראשון במצעד הבילבורד 200.

## דיסקוגרפיה
### אלבומי אולפן
* 2018: *Reset*
* 2019: *43va Heartless*
* 2020: *Time Served*
*2021: *[[A Gangsta's Pain]]*

### מיקסטייפים
* 2012: *From Da Block 2 Da Booth*
* 2012: *October 20th*
* 2014: *La Familia*
* 2015: *Relentless*
* 2015: *Federal*
* 2016: *Federal Reloaded*
* 2016: 
* 2016: *All Gas No Brakes*
* 2016: *4 The Hard Way*
* 2016: *2 Federal* (עם יו גוטי)
* 2017: *Heartless*
* 2017: *Federal 3X*
* 2017: *Fed Baby's* (עם YoungBoy Never Broke Again)
* 2018: 
* 2018: *Bet On Me*

## קישורים חיצוניים

* 

קטגוריה:ראפרים אמריקאים
קטגוריה:אמני אינטרסקופ רקורדס
קטגוריה:אמריקאים שנולדו ב-1991

## הערות שוליים
אושרי לוי

**אושרי לוי** (נולד ב-5 בינואר 1974) הוא כדורגלן עבר ישראלי ששיחק בעמדת שוער. במקביל, היה כדורסלן.

## קריירה
לוי התחיל את הקריירה שלו במ.ס. חצור הגלילית. בשנת  הצטרף להפועל מג'דל כרום ועלה איתה לליגה א', ובהמשך עבר לבני סכנין ועמה העפיל לליגה הארצית. בהמשך שיחק ב ובית"ר באר שבע.

בקיץ  החל להתאמן עם בית"ר ירושלים, אך בסוף חתם במכבי תל אביב. ב-30 באפריל 2002, לוי ערך את הופעת הבכורה שלו בקבוצה בניצחון 0-6 נגד עירוני קריית שמונה במסגרת רבע גמר גביע המדינה. ב-10 במאי 2002, ערך את הופעת הבכורה שלו בליגת העל בניצחון 1-2 נגד הפועל ראשון לציון.

בקיץ  חתם בהפועל נצרת עילית, העולה החדשה לליגה הלאומית. בתום עונת 2003/2004 העפילה הקבוצה לראשונה בתולדותיה לליגת העל. לוי המשיך לשמש כשוער ראשון של הקבוצה גם בליגת העל.

בקיץ  חתם בהפועל כפר סבא. ב-14 בדצמבר 2006, שוחרר מכפר סבא לאחר שנכשל בבדיקת פוליגרף, בה נשאל לגבי מכירת משחקים. נותר שחקן חופשי עד לסיום העונה. התיק נסגר מחוסר ראיות.

ב-2 ביולי 2007, סיכם בהפועל בני לוד. ב-9 בינואר 2008, הצטרף לאחווה עראבה מליגה א' צפון. בעונת  רשם עם הקבוצה עליה לליגה הלאומית לראשונה בתולדותיה.

בהמשך הקריירה, לוי שיחק בהפועל ירושלים, עירוני טבריה, הפועל בית שאן, הפועל בני מע'אר, סקציה מעלות תרשיחא, צעירי כפר כנא, מ.ס. ג'וליס, הפועל נהריה, מכבי אחווה ירכא ורשם קדנציה שנייה באחווה עראבה ומ.ס. חצור הגלילית.

בקיץ , לוי חתם בהפועל כרמיאל, עת שקמה מחדש בליגה ג'.

## תארים
; בני סכנין
*ליגה א' צפון: 

; הפועל מג'דל כרום
*ליגה א' צפון: 

; מכבי תל אביב
*גביע המדינה: 2001/2002

; אחווה עראבה
*ליגה א' צפון: 

## קישורים חיצוניים

## הערות שוליים

קטגוריה:כדורסלנים ישראלים
קטגוריה:כדורגלנים ישראלים
קטגוריה:שוערי כדורגל ישראלים
קטגוריה:חצור הגלילית: כדורגלנים
קטגוריה:כדורגלני בני סכנין
קטגוריה:כדורגלני בית"ר באר שבע
קטגוריה:כדורגלני מכבי תל אביב
קטגוריה:כדורגלני הפועל נוף הגליל
קטגוריה:כדורגלני הפועל כפר סבא
קטגוריה:כדורגלני הפועל בני לוד
קטגוריה:כדורגלני אחווה עראבה
קטגוריה:כדורגלני הפועל ירושלים
קטגוריה:כדורגלני עירוני טבריה
קטגוריה:כדורגלני הפועל בית שאן
קטגוריה:כדורגלני מכבי כפר כנא
קטגוריה:ישראלים שנולדו ב-1974
יחסי יפן–סלובניה

ממוזער|שגרירות סלובניה בטוקיו
**יחסי יפן–סלובניה** (ביפנית: **日本とスロベニアの関係**, בסלובנית: **Odnosi med Japonsko in Slovenijo**) הם היחסים הדיפלומטיים בין **[[יפן]]** לבין **[[סלובניה|רפובליקת סלובניה]]**.

## סקירה כללית
שתי המדינות כוננו יחסים דיפלומטיים רשמיים באוקטובר 1992, כשנה לאחר התנתקותה של סלובניה מיוגוסלביה. יפן מיוצגת בסלובניה בדרג השגרירות באמצעות שגרירות רשמית שהיא מחזיקה בליובליאנה, בירת המדינה. סלובניה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת יפן.

## השוואה מדינית

## יפנים בסלובניה
נכון ליוני 2018, בסלובניה חיים 202 אזרחים יפניים.

## סחר
נכון לשנת 2017, הייצוא הסלובני ליפן עמד על 14.18 מיליארד ין. המוצרים העיקריים אשר הוצאו לסלובניה הם: ציוד הובלה, מכונות חשמל, מכוניות וחלקי רכב. הייבוא הסלובני מיפן מסלובניה עמד על 19.65 מיליארד ין. המוצרים העיקריים אשר הובאו ליפן הם: ציוד הובלה, מכונות ותרופות.

## קישורים חיצוניים

*משרד החוץ של יפן
*משרד החוץ של סלובניה

## הערות שוליים

קטגוריה:ערכים ללא קטגוריות פיזיות - יחסי חוץ
הכנסייה המבוצרת פרצ'יסטה הקדושה מגאלאץ

ממוזער|שמאל|הכנסייה המבוצרת פרצ'יסטה הקדושה מגאלאץ - מראה חורפי
**הכנסייה המבוצרת פרצ'יסטה הקדושה** (ברומנית: **Biserica fortificată Sfânta Precista**) היא הכנסייה הישנה ביותר בעיר גאלאץ ומשמשת במידת מה כסמל של העיר.
## היסטוריה
הכנסייה נבנתה בין השנים 1643 - 1647, תחת שלטונו של וסילה לופו. היא נבנתה מאבן ומלבנים. כנסייה זו הוקדשה למנזר ואטופד (Vatoped), שבהר אתוס ונבנתה תחת חסות חג עליית מרים. בנייתה התבססה על חומרי הגלם, שהיו במקום, אבן מאזור בארבושי, עץ מיערות האזור, לבנים וסיד, חול מחופי הדנובה ועוד.

האדריכלות היא רומנית וכוללת כמה נקודות מיוחדות - מגדל הפעמון זכה לחיזוקים וניתן להשקיף ממנו על עמק הדנובה. המגדל בעל שתי קומות ויש בו חדר שנועד לשמירת דברי ערך. בחדר יש שני חיזוקים ודלת גישה לכיוון מרפסת. בקומה השנייה יש חלונות וחיזוקים. יסוד הגנה נוסף הוא הגשר העשוי משני חלקים והמצויד ב-28 עמדות ירי.

הבנייה השתמשה באבנים בין שורות של לבנים, טכניקה לא נפוצה באזור. הכנסייה נשרפה ב-1711 על ידי העות'מאנים ונהרסה במלחמות בין הרוסים, האוסטרים והעות'מאנים בשנים 1735 - 1739 ו-1769 - 1774. ב-1821 העות'מאנים שדדו והרסו את המקום.

הכנסייה נבנתה מחדש ושופצה בשנים 1829 ו-1859. נעשה שיפוץ גם בשנים 1953 - 1957 ולאחר מכן נהפכה למוזיאון. בשנים 1991 - 1994 הכנסייה שופצה והושבה לשימוש הכנסייה האורתודוקסית.

## אגדות ומנהרות
מתהלכת בגאלאץ אגדה על קיום מנהרה, שמתחילה מתחת לכנסיית פרצ'יסטה ועוברת מתחת לדנובה עד ליציאה בגדה הימנית של הדנובה. המנהרה נועדה למילוט רכושם של עשירי המקום מפני ההתנפלויות הרבות, שהיו על גאלאץ במהלך הדורות. אין אף הוכחה ישירה לקיומה, בהווה או בעבר, של המנהרה, אך יש רמזים עקיפים, כמו גילוי מנהרה בת 300 מטר בין כנסיית פרצ'יסטה ובין הכנסייה גאורגה הקדוש, שכבר פורקה. פרט לכך מתחת לרחובות ובתי גאלאץ נמצאו לא מעט מנהרות.

## קישורים חיצוניים

* Legendele Dunării: misterul tunelurilor străvechi care împânzesc Galaţiul şi traversează fluviul către Dobrogea 

קטגוריה:גאלאץ: מבנים
קטגוריה:רומניה: כנסיות
הר קפלן

**הר קפלן** (באנגלית: **Mount Kaplan**) הוא הר מסיבי ברכס יוז, בהרי המלכה מוד, שבאנטארקטיקה.

גובהו של ההר 4,255 מטרים מעל פני הים;

ההר הוא ההר הגבוה ביותר ברכס יוז; והוא החמישי בגובהו באנטארקטיקה.

ההר מתנשא לגובה של 1,783 מטרים מעל סביבתו.

ההר ממוקם 5 קילומטרים דרומית-מזרחית מהר וקסלר.

## היסטוריה
### גילוי ההר

ההר התגלה וצולם מהאוויר על ידי אדמירל המשנה ריצ'רד בירד בטיסתו ב-18 בנובמבר 1929.

ההר נסקר על ידי א. פ. קרארי (A.P. Crary) בעונת המחקר (הקיץ האנטארקטי) 1957–1958.

### מקור השם

שמו של ההר ניתן לו על ידי קרארי.

ההר נקרא על שמו של ג'וזף קפלן (Joseph Kaplan), שהיה יושב הראש של הוועדה הלאומית של ארצות הברית לעניין השנה הגאופיזית הבינלאומית (U.S. National Committee for the IGY). השנה הגאופיזית הבינלאומית התקיימה בעונת המחקר (הקיץ האנטארקטי) 1957–1958.

## לקריאה נוספת

• Damien Gildea, **[https://books.google.co.il/books?id=4rHtBgAAQBAJ&pg=PT38&lpg=PT38&dq=%22Mount+Kaplan%22&source=bl&ots=DV7FEyElpS&sig=ACfU3U2HF0CPzm4lk404t790j-RWLjtHlQ&hl=en&sa=X&ved=2ahUKEwiT2eHmyrHpAhUXEcAKHSItAPQQ6AEwEnoECBYQAQ#v=onepage&q=%22Mount%20Kaplan%22&f=false Transantarctic Mountains- Mountaineering in Antarctica: Travel Guide]**

## קישורים חיצוניים
* הר קפלן באתר הסקר הגאולוגי של ארצות הברית
* הר קפלן באתר הגאזט האנטארקטי של ממשלת ניו זילנד
* הר קפלן באתר הגאזט האנטארקטי המשווה SCAR של ממשלת אוסטרליה
* הר קפלן באתר peakbagger
* הר קפלן באתר peakery (מרחקים לאתרים סמוכים)
* תחזית מזג אוויר עדכנית ארוכת טווח לפי גבהים
* מפת אזור הר קפלן

## הערות שוליים

קפלן
קפלן
קפלן
יונאנוזאורוס

ממוזער|סינוזאורוס טורף יונאנוזאורוס
**יונאנוזאורוס** (שם מדעי: *Yunnanosaurus*) הוא סוג דינוזאור מתת-סדרת דמויי זאורופודים, שחי במשך היורה התחתון והיורה התיכון של מזרח אסיה לפני 201 עד 168 מיליון שנה מזמננו. דינוזאור זה השתייך לקבוצה מסופודה, מהפרוזאורופודים הדו-רגליים שהיה קרובו של האנצ'יזאורוס והג'ינגשאנוזאורוס. סוג זה הוגדר ב-1942 בידי יאנג ג'ונגג'יין ומשמעות שמו הוא: "הלטאה של יונאן", שבסין. הסוג כלל 2 מינים, שהתגלו בתצורת לופנג .

היונאנוזאורוס היה דינוזאור באורך של 4 מטרים במין *Yunnanosaurus huangi* ו-7 מטרים במין *Yunnanosaurus youngi*, שהיה גדול יותר והגיע לגובה 2 מטרים. הוא היה בעל זנב ארוך ששימש לאיזון וזרועות ארוכות. ממצאי הדינוזאור כללו בעיקר עצמות של גפיים, צלעות וחוליות צוואר, גב וזנב. הגולגולת הייתה חסרה, אך ב-2013 התגלתה דוגמה של גולגולת בעלת שיניים ברמות שחיקה גבוהות. שינים אלה הזכירו את שיני הזאורופודים האמיתיים, אך הדמיון נובע מאבולוציה מתכנסת מאחר ששאר הגוף לא הלם מראה זאורופודי.

דינוזאור זה ניזון מצמחים נמוכים יחסית ביערות סין של היורה לצד פאונה של פרוזאורופודים דומים, מיני אורניתופודים מוקדמים כמו טטיזאורוס וטורפים כמו הסינוזאורוס.

## קישורים חיצוניים

קטגוריה:בעלי חיים שתוארו ב-1942
קטגוריה:טקסונים שתוארו בידי יאנג ג'ונגג'יין
קטגוריה:דמויי זאורופודים
קטגוריה:דינוזאורים שחיו ביורה תחתון באסיה
קטגוריה:מאובני טקסונים שתוארו ב-1942
סטראדה ביאנקה לנשים

**סטראדה ביאנקה לנשים** (באיטלקית:** Strade Bianche Donne**) הוא מהדורת הנשים של סטראדה ביאנקה, מרוץ אופני כביש חד-יומי באיטליה. המרוץ נוסד ב-2015, כ-8 שנים לאחר תאריך היווסדו של מרוץ הגברים ומאורגן על ידי חברת RCS. המרוץ כולל דרכי גראבל רבים ומתחיל ומסתיים בסיינה שבטוסקנה, כשקו הסיום הוא בפיאצה דל קאמפו.

## היסטוריה ומסלול
המרוץ נוסד בשנת 2015 לאחר הצלחתו של מרוץ הגברים שנוסד ב-2007, מייגן גווארנייר האמריקאית ניצחה בו, כשהיא מקדימה את ליזי ארמיטסטד ואת אליסה לונגו בורגיני ב-35 שניות. המהדורה הראשונה כללה 103 קילומטרים, מסן ג'ימיניאנו עד לסיינה.   

ב-2016 הפך המרוץ לחלק מסבב הוורלד טור של הנשים. באותו המרוץ ניצחה אלופת העולם ליזי ארמיטסטד, כשהפעם המרוץ התחיל והסתיים בסיינה וכלל 121 קילומטרים, מתוכם 22.4 קילומטרים של דרכים משובשות, עפר וגראבל. 

ב-2018 גדל המרוץ מבחינת קילומטרים ל-136 כאלו, מרחק שנשמר עד היום. מתוך ה-136 האלו, 30 קילומטרים מהם היו של דרכים משובשות. כשהמקטע הארוך ביותר של הדרך הזו היה 9.5 קילומטרים. במרוץ ניצחה אנה ואן דר ברחן, מקדימה את קטרזינה ניוואדומה ואת אליסה לונגו בורגיני.

## מנצחות

## ראו גם
* סטראדה ביאנקה

## קישורים חיצוניים
* 

## הערות שוליים

קטגוריה:איטליה: מרוצי אופניים
קטגוריה:מרוצי אופניים לנשים
קטגוריה:איטליה: ספורט נשים
מיכל בין

**מיכל בין** (נולדה ב-4 באוקטובר 1994) היא כדורגלנית ישראלית, קפטן הקבוצה ומשחקת לסירוגין כבלמית וכקשרית בקבוצת מכבי אס"א תל אביב שבליגת העל.

## ביוגרפיה
בין החלה לשחק בגיל 8 בקבוצת הבנים של מכבי תל אביב דרום השרון בקיבוץ אייל, קבוצת כדורגל מעורבת של יהודים וערבים. במקביל התאמנה ושיחקה עם קבוצת הבנות של ממכבי כישרונות חדרה החל מגיל 10.
בעונת 2005/2006 זכתה יחד עם הקבוצה בגביע "ג'טיקס" לילדות בישראל. בעקבות הזכייה ייצגה הקבוצה את ישראל באליפות העולם בכדורגל לילדים וילדות במינכן, והגיעה למקום השני לאחר הפסד בגמר לברזיל.

בגיל 13 נאלצה לעזוב את מכבי תל אביב דרום השרון משום שחוקת הכדורגל בישראל לא מתירה לבנות לשחק בקבוצת בנים מעבר לגיל זה, והמשיכה לשחק במכבי כישרונות חדרה, בקבוצות הנערות.

בשנת 2012, עם סיום בית הספר התיכון, ועל אף פציעה קשה של קרע ברצועה הצולבת של ברך ימין, קיבלה בין מלגה מלאה לארבע שנים באוניברסיטת CCSU בקונטיקט, במסגרת ליגת המכללות של ארצות הברית. בין החלה ללמוד לתואר ראשון בפסיכולוגיה, אולם כעבור מספר חודשים נקראה לחזור ארצה ולהתגייס לצה"ל, על אף שהמלגה שקיבלה מעניקה לה אוטומטית מעמד של "ספורטאי עילוי", משום שכל המכסות למעמד זה היו מלאות. לאחר מאבק מתמשך והפעלת לחץ ציבורי, הוגדל מספר המכסות מ-12 ל-16 ובין זכתה במעמד של "ספורטאי עילוי", אולם לאחר שנה אחת בלבד חזרה בין לישראל ונאלצה לפרוש ממשחק פעיל לאור פציעה חוזרת שחייבה אותה לעבור ניתוח נוסף בברך ימין.

בשנת 2013 ויתרה על המעמד של "ספורטאי עילוי", התגייסה לצה"ל ושירתה בתור מדריכת כיפת ברזל במערך ההגנה האווירית.

מתגוררת ביישוב צור יגאל.

## קריירה מקצועית
### מועדונים

לקראת עונת 2017/2018 חזרה בין לשחק כדורגל בקבוצת הפועל רעננה, בה שיחקה במשך שתי עונות, בהן כבשה 7 שערים. בסיום עונת 2018/2019 הייתה מועמדת לכדורגלנית העונה.

בשנת 2017 השלימה גם קורס מדריכי כדורגל בית ספר למאמנים של מכון וינגייט, וכן עבדה כמאמנת כדורגל בעיריית רעננה לבנות בכיתות א-ג.

בעונת 2019/2020 עברה לשחק בקבוצת אס"א תל אביב, אולם העונה לא הגיעה לסיומה המתוכנן והופסקה לאחר 14 מחזורים בשל התפרצות נגיף הקורונה בישראל.

### נבחרת ישראל
בין משחקת בנבחרות ישראל החל משנת 2009, אז זומנה לנבחרת הנערות ואף שימשה כקפטנית שלה. בסך הכל צברה 10 הופעות בנבחרת הנערות עד גיל 17 (בהן הבקיעה שער אחד) ועוד 8 הופעות בנבחרת הנערות עד גיל 19.

בשנת 2020 זומנה לסגל הבוגרות של נבחרת הנשים של ישראל. את הופעת הבכורה ערכה ב-10 במרץ נגד נבחרת גיאורגיה.

## קישורים חיצוניים

* פרופיל באתר ההתאחדות לכדורגל בישראל
* פרופיל באתר אופ"א
* אחת על אחת - פרק 7, מיכל בין מתוך הפודקאסט "בכל יום נתון" - אוריאל דסקל וראם שרמן

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:בלמות כדורגל ישראליות
קטגוריה:בלמי כדורגל ישראלים
קטגוריה:כדורגלניות אס"א תל אביב
קטגוריה:כדורגלניות מכבי כישרונות חדרה
קטגוריה:כדורגלניות הפועל רעננה
קטגוריה:כוכב יאיר צור יגאל: אישים
קטגוריה:ישראליות שנולדו ב-1994
קטגוריה:ישראלים שנולדו ב-1994
הקורפוס ה-11 (בריטניה)

**הקורפוס ה-11 של [[הצבא הבריטי]]** היה קורפוס בריטי אשר במהלך מלחמת העולם הראשונה לחם בגליפולי ובחזית המערבית, ובמהלך מלחמת העולם השנייה לחם במהלך המערכה בתוניסיה.

## היסטוריה
### מלחמת העולם הראשונה
ימין|ממוזער|150px|סמל הקורפוס במלחמת העולם הראשונה
הקורפוס הוקם בצרפת ב-29 באוגוסט 1915 בפיקודו של ריצ'רד הייקינג, ובשנת 1916 לחם במהלך הקרב על הסום וספג אבדות כבדות. בנובמבר 1917 נשלח הקורפוס לאיטליה, שם לחם בקרבות חזית האיטלקית. במרץ 1918 חזר הקורפוס לצרפת והשתתף במתקפת האביב ובמתקפת מאה הימים כחלק מהארמייה החמישית, ולאחר המלחמה פורק הקורפוס.

### מלחמת העולם השנייה
בשנת 1940 הוקם הקורפוס מחדש, כחלק מכוחות הבית בבריטניה, ותחת פיקודו נכללו הדיוויזיה ה-15 והדיוויזיה ה-55, וביולי 1943 פורק הקורפוס.

## מפקדים
### מלחמת העולם הראשונה
* ריצ'רד הייקינג (1915–1919)

### מלחמת העולם השנייה
* יו מסי (יולי 1940–נובמבר 1941)
* נואל ארווין (נובמבר 1941–מרץ 1942)
* ג'ון קרוקר (מרץ 1942–ספטמבר 1942)
* ג'רארד באקנל (ספטמבר 1942–אפריל 1943)
* ג'רלד טמפלר (אפריל 1943–יולי 1943)

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
ניקולה קוסטו

**ניקולה קוסטו** (בצרפתית: **Nicolas Coustou**;  1658, ליון – 1733, פריז) היה פסל צרפתי.

## ביוגרפיה

קוסטו החל את הכשרתו אצל אביו, שהיה מגלף בעץ, ואצל קלודין קואזוו.

בגיל שמונה עשרה עבר לפריז ללמוד אצל דודו מצד אימו אנטואן קואזוו.

בגיל עשרים ושלוש זכה בפרס רומא שאפשר לו ארבע שנות לימוד באקדמיה הצרפתית ברומא בהמשך שימש כרקטור של האקדמיה לציור ופיסול.

החל משנת 1700 עבד עם קואזוו בארמונות מרלי וורסאי.

מקורות ההשראה שלו היו בעיקר מיכלאנג'לו והפסל אלסנדרו אלגארדי והוא ניסה למזג בין מקורות אלו.

חלק מעבודותיו נהרסו בזמן המהפכה הצרפתית.

בפסלי אפולו רודף אחר דפנה בגני טווילרי נעזר באחיו הצעיר גיום קוסטו האב, בעיקר בפיסול דפנה.

## גלריה

Resting hunter Coustou Louvre MR1796.jpg|ציד נח במוזיאון הלובר
Statue - Parterre de Latone - Versailles - P1170950.jpg|פסל של הרקולס בארמון ורסאי
Nicolas Coustou-Apollon poursuivant Daphné-Rectangular south basin of the Jardin des Tuileries-Paris.jpg|אפולו רודף אחר דפנה בגני טווילרי
Jules César by Nicolas Coustou-Jardin des Tuileries-Paris.jpg|יוליוס קיסר בגני טווילרי
Nicolas Coustou-La Seine et la Marne-Jardin des Tuileries.jpg|אלגוריה של נהר הסיין ונהר מארן בגני טווילרי
Descent from the Cross by Nicolas Coustou.jpg|פסל פייטה במזבח של קתדרלת נוטרדאם (פריז)
Saint Denis by Nicolas Coustou, Notre-Dame de Paris.jpg|דיוניסיוס הקדוש בקתדרלת נוטרדאם (פריז)
Paris - Dôme des Invalides - Statue - PA00088714 - 002.jpg|לואי התשיעי באינווליד
Louis XV Coustou Louvre MR1811.jpg|לואי החמישה עשר בתור יופיטר במוזיאון הלובר


## קישורים חיצוניים

* 

קטגוריה:ילידי 1658
קטגוריה:נפטרים ב-1733
קטגוריה:פסלים צרפתים במאה ה-17
קטגוריה:פסלים צרפתים במאה ה-18
קטגוריה:זוכי פרס רומא
הדרך לכ"ט בנובמבר: פרשת אונסקו"פ וראשית מעורבותו של האו"ם בסכסוך הערבי-ישראלי

**הדרך לכ"ט בנובמבר: פרשת אונסקו"פ וראשית מעורבותו של האו"ם בסכסוך הערבי-ישראלי** (באנגלית: **UNSCOP and the Arab-Israeli Conflict: The Road to Partition**) הוא ספר עיון שנכתב בידי החוקר פרופ' **[[אלעד בן-דרור]]** אשר יצא לראשונה לאור במהדורה בעברית בשנת 2019 בהוצאת יד יצחק בן-צבי. בשנת 2022 יצא לאור מהדורת הספר באנגלית בהוצאת ראוטלג'. הספר עוסק בפועלה של ועדת אונסקו"פ של האו"ם בקיץ 1947.

הוועדה מנתה 11 חברים ממדינות שונות. מטרותיה של הוועדה היו לחקור את שאלת ארץ ישראל ולהגיש המלצות באשר לעתידה הפוליטי. חברי המשלחת שהו בארץ ישראל פחות מארבעים יום, אך עבודתם שינתה את מהלך ההיסטוריה של העם היהודי ושל תושבי הארץ היהודים והערבים מקצה לקצה. לאחר חקירה מאומצת החליטו רוב חברי הוועדה לאמץ כמעט במלואן את התביעות הציוניות שהוצגו להם, והמליצו על סיום שלטון המנדט הבריטי בארץ ישראל ועל הקמתן של שתי מדינות ריבוניות ועצמאיות: מדינה יהודית, שתשתרע על רוב השטח שבין נהר הירדן לים התיכון, ומדינה ערבית. שתי המדינות היו אמורות לקיים מערכת כלכלית משותפת, על אף ההפרדה הפוליטית ביניהן. ירושלים ובית לחם, יועדו בתוכנית להיות בשליטת האו"ם. המלצות אלה היו הבסיס לדיון  במושב השני של העצרת הכללית של האו"ם בסוף נובמבר 1947 ולהצבעה ב-29 בנובמבר 1947. לאחר שינויים קלים אומצו ההמלצות על ידי העצרת בהחלטה מספר 181 המוכרת כתוכנית החלוקה, שבהמשך הביאה להקמת מדינת ישראל.

הספר מציג לראשונה תיאור מקיף של פרשת ועדת אונסקו"פ, על מכלול ההיבטים הקשורים בה. בן-דרור מבקש להעריך כיצד עיצבה אונסקו"פ את מסקנותיה ומה היו התהליכים והמניעים שהביאו להמלצותיה הסופיות. הספר מתבסס על תיעוד ארכיוני רב ומגוון, שחלקו נחשף לראשונה, והגיע למסקנות חדשות בנושא.

בשנת ה'תשפ"ג זכה פרופ' אלעד בן דרור בפרס יצחק בן-צבי על הספר.

## ביקורת
* 

## קישורים חיצוניים
* 
* 
קטגוריה:ספרי 2019
קטגוריה:ספרי עיון על הסכסוך הישראלי-פלסטיני
קטגוריה:המנדט הבריטי: ספרים
קטגוריה:ספרי עיון
קטגוריה:הוצאת יד יצחק בן-צבי
קטגוריה:הסכסוך הישראלי-ערבי: ספרים
קטגוריה:היישוב בתרבות
עורלת הדגדגן

ממוזער|תצלום של פות אנושי עם סימון מכסה הדגדגן|טקסט=
באנטומיה אנושית של נשים **מכסה הדגדגן** (באנגלית: **Clitoral hood**), הידוע גם בשם **עורלת הדגדגן** (באנגלית: **Clitoral prepuce** או **Preputium clitoridis**), הוא קפל עור העוטף את עטרת הדגדגן ומגן עליו. הוא מתפתח כחלק מהשפתיים הקטנות והוא הומולוגי עם העורלה באיברי המין הזכריים. מכסה הדגדגן מורכב מהרקמות של הריריות; רקמות אלה נמצאות בין הרירית לעור, וייתכן שיש להן חשיבות אימונולוגית מכיוון שהן עשויות להיות נקודת כניסה של חיסונים של הרירית. מכסה הדגדגן חשוב לא רק בהגנה על עטרת הדגדגן, אלא גם בהנאה, שכן מדובר ברקמה ארוגנית (רגישה לגירוי מיני).


## התפתחות
מכסה הדגדגן נוצר בשלב העוברי על ידי הלמלה התאית. הלמלה התאית צומחת בצד האחורי של הדגדגן ובסופו של דבר מתמזגת עם הדגדגן. מכסה הדגדגן נוצר מאותן רקמות המהוות עורלה אצל זכרים אנושיים.

מכסה הדגדגן משתנה בגודלו, צורתו, עוביו ואזורים אסתטיים אחרים. יש נשים שלהן מכסי דגדגן גדולים, המכסים לחלוטין את עטרת הדגדגן. חלקם עשויים להימשך לאחור כדי לחשוף את עטרת הדגדגן, למשל למטרות היגיינה או להנאה; אחרים אינם יכולים להימשך. לנשים אחרות יש מכסי דגדגן קטנים יותר שאינם מכסים את מלוא עטרת הדגדגן, ומשאירים אותה חשופה כל הזמן. קבוצות דביקות של רקמות הנקראות סירכה (adhesions) יכולות להיווצר בין מכסה הדגדגן לעטרה; אלה מדביקות את מכסה הדגדגן על העטרה כך שלא ניתן למשוך את מכסה הדגדגן לאחור כדי לחשוף את העטרה, וכמו אצל הזכר, יכולת להצטבר סמגמה.

## גירוי
בדרך כלל עטרת הדגדגן עצמה רגישה מדי מכדי להיות מגורה ישירות, למשל במקרים בהם מכסה הדגדגן נמשך לאחור. נשים עם מכסה דגדגן המכסה את מרבית עטרת הדגדגן יכולות לאונן לעיתים קרובות על ידי גירוי מכסה הדגדגן מעל עטרת הדגדגן; אלה עם מבנים קטנים יותר או קומפקטיים יותר נוטים לשפשף את עטרת הדגדגן ומכסה הדגדגן יחד כגוף אחד.

מכסה הדגדגן מעניק, בנוסף, הגנה על עטרת הדגדגן, כמו עורלה על עטרת הפין אצל גברים. במהלך גירוי מיני, מכסה הדגדגן עשוי גם למנוע מהפין מגע ישיר עם עטרת הדגדגן, אשר בדרך כלל מגורה על ידי לחץ החיק של בן הזוג. מרבית היונקים והפרימטים מזדווגים בתנוחה אחורית, בשונה מהתנוחה הקדמית המאפיינת לרוב בני אדם, ולכן הגירוי בדגדגן נוצר ישירות על ידי מגע עם שק האשכים בבסיס הפין והתכווצויות שונות של השרירים הבשריים (Dartos) שלו. עטרת הדגדגן, כמו העורלה, עליה להסתכך על ידי החלב (סבום) המופרש באופן טבעי. אם סיכוך זה לא מתרחש בעטרת הדגדגן של האישה, מכסה הדגדגן לא יכול ללפף אותו בזמן גירוי מיני, או שהנקבה עלולה לחוות כאב ולא הנאה.

## שינויים אסתטיים
ממוזער|פירסינג על מכסה הדגדגן
ברוב העולם, שינויים בדגדגן הם מחזות נדירים. בתרבויות מסוימות, השחתת איבר המין הנשי מבוצעת כטקס מעבר לנשיות, ונתפסת כשיפור במראה של איברי המין, או לחלופין משמשת לדיכוי או להפחתת התשוקה וההנאה המינית הנשית (כולל באוננות). השחתת איבר המין הנשי נערכה על ילדים רבים במדינות המערב, כולל בעבר בארצות הברית, כדי להרתיע מאוננות ולהפחית מחלות שניסו לקשור אליה.

שינוי אחד שנשים מבצעות לרוב מרצונן החופשי הוא לנקב את מכסה הדגדגן לצורך הכנסת תכשיטים (כמו פירנסינג), הן לצורך קישוט והן להנאה גופנית.

למרות שמדובר בתופעה הרבה פחות שכיחה, נשים אחרות מעדיפות להסיר את מכסה הדגדגן שלהן כדי לחשוף לצמיתות חלק מעטרת הדגדגן או את כולה.

## קישורים חיצוניים

## ביאורים

## הערות שוליים

קטגוריה:פות
אגודת יאנוס

**אגודת יאנוס** (באנגלית: **Janus Society**) היה ארגון למען זכויות ההומופילים אשר הוקם ב-1962 בפילדלפיה. שמו של הארגון מבוסס על שמו של האל הרומי יאנוס בעלי שני הראשים.

הארגון מוכר, בין השאר, בשל היותו המוציא לאור של המגזין "*[[Drum]]*", אחד מהעיתונים הראשונים בארצות הברית אשר היה מיועד לקהל להט"בי ואשר הופץ באופן נרחב במהלך שנות ה-60, וכן בשל תרומתו ההיסטורית בארגון רבות מההפגנות הראשונות בארצות הברית למען זכויות להט"ב.

על מנת להשיג את מטרותיו, הארגון בחר לנקוט במדיניות נוקשה מצד פעיליו, כך שישמרו על הופעה ייצוגית וזאת על מנת להציג בפני הציבור נציגים של הקהילה הגאה בלבוש הטרונורמטיבי בהפגנות שארגנו. בשל הקשרים ההדוקים שבין הארגון לבין *[[Drum]]* ועסקי המין השונים של הפעיל החברתי קלארק פולק, אגודת יאנוס נאלצה להתמודד עם ביקורות והטרדות רבות, בין השאר מצד הרשויות המקומיות, המדינתיות והפדרליות, ובסופו של דבר נאלצה להפסיק את פעילותה בשנת 1969, שבועות ספורים לפני מהומות סטונוול, לאחר שפולק נעצר בגין אישומי תועבה פדרליים.

ביום שישי, 21 בפברואר 1964, נשיא אגודת מאטאשין בוושינגטון, ד"ר פרנק קמני, העביר הרצאה בחינם על אפליה על רקע נטייה מינית. הרצאה זו נערכה בחסות אגודת יאנוס, ועסקה במאבק נגד אפליה בתחומי התעסוקה, חינוך ודיור כלפי הקהילה הלהט"בית.

## ראו גם

* אגודת מאטאשין
* 
* בהלת הלבנדר
* הארגונים ההומופילים בחוף המזרחי
* מהומות סטונוול

## הערות שוליים

קטגוריה:1962 בארצות הברית
קטגוריה:ארצות הברית: ארגוני להט"ב
קטגוריה:זכויות להט"ב בארצות הברית
קטגוריה:להט"ב: היסטוריה
סליק ווטס

**דונלד ארל "סליק" ווטס** (באנגלית: **Donald Earl "Slick" Watts**; 22 ביולי 1951 – 15 במרץ 2025) היה כדורסלן אמריקאי, אשר שיחק באופן פעיל בין השנים 1973–1980. ממוצעיו הכוללים לאורך 6 עונותיו בליגת ה-NBA היו 8.9 נקודות, 6.1 אסיסטים, 3.2 ריבאונדים ו-2.2 חטיפות למשחק.

ככל הנראה היה השחקן הקירח הראשון בתולדות ה-NBA, ואחד מהשחקנים הראשונים אשר שיחקו עם סרט הזעה על ראשם.

## קריירת משחק
ווטס נולד בעיר רולינג פורק שבמיסיסיפי, ובין השנים 1969–1973 למד באוניברסיטת גרנד ויו אשר בדה מוין, ובאוניברסיטת זייביאר בלואיזיאנה אשר בניו אורלינס.

לאחר שלא נבחר על ידי אף קבוצה בדראפט ה-NBA 1973, מאמן קבוצת אוניברסיטת זאוויר המליץ עליו לבן דודו ביל ראסל, אשר היה אז הג'נרל מנג'ר והמאמן של קבוצת סיאטל סופרסוניקס. לאחר שהרשים במבחני קדם-העונה, זכה לחוזה בקבוצה, במדיה שיחק ב-4 וחצי עונותיו הראשונות ב-NBA. לאחר שתי עונות סולידיות, פרץ ווטס בעונת  כשסיים הן כמלך האסיסטים (8.1) והן כמלך החטיפות (3.2) של העונה, וסייע לסופרסוניקס לסיים במקום השני באזור המערבי. בפלייאוף ה-NBA הודחה סיאטל בשלב חצי גמר המערב, על ידי פיניקס סאנס. בסיום אותה העונה, במהלכה גם קלע 13.0 נקודות למשחק, נבחר לחמישיית ההגנה של העונה וזכה בפרס האזרחות על שם ג'יי. וולטר קנדי. בעונה העוקבת המשיך להציג יכולת גבוהה, עם ממוצעים של 8.0 אסיסטים (שני בליגה), 2.7 חטיפות (שלישי בליגה) ו-13.0 נקודות למשחק, אך קבוצתו לא העפילה לשלב הפלייאוף.

בינואר 1978 דרש ווטס לעבור קבוצה, והועבר בטרייד לניו אורלינס ג'אז בתמורה לבחירת דראפט עתידית. עד לסיום עונת  קלע 7.2 נקודות למשחק עבור הג'אז.

בעונת  שיחק ביוסטון רוקטס, ובקיץ 1979 פרש ממשחק, בגיל 27 בלבד.

נפטר ב-15 במרץ 2025.

## קישורים חיצוניים

## הערות שוליים

קטגוריה:אמריקאים ילידי מיסיסיפי
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מיסיסיפי: כדורסלנים
קטגוריה:שחקני NBA שלא נבחרו בדראפט
קטגוריה:כדורסלני סיאטל סופרסוניקס
קטגוריה:כדורסלני ניו אורלינס ג'אז
קטגוריה:כדורסלני יוסטון רוקטס
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1951
קטגוריה:אמריקאים שנפטרו ב-2025
יצחק מלמד

ממוזער|200px|left|לוחית על הבניין ברחוב מלמדה 10 ועליה הכיתוב: "יצחק מלמד, הגיבור והלוחם בגטו ביאליסטוק, נהרג כאן על ידי הרוצחים הנאצים ב-8 בפברואר 1943. לכבודו."
ממוזער|רחוב מלמד ביהוד על שם יצחק מלמד פינת רחוב לוחמי הגטאות.
**יצחק מלמד** (1903-1943) היה גיבור יהודי, אסיר בגטו ביאליסטוק. 

בינואר 1943 החלה אקציה בגטו ביאליסטוק. כאשר הגרמנים נכנסו לבניין ברחוב קופייצקה 29 (כיום רחוב מלמד, על שמו), יצחק מלמד שפך חומר חומצתי על קצין נאצי. מהבהלה, הנאצי ירה לכל עבר והרג בשוגג חייל גרמני. במהלך המהומה הצליח מלמד לברוח. 

בתגובת נקם, הגרמנים אסרו מעל 100 יהודים, גברים נשים וילדים, מהבניין ההוא ומדירות בבניינים הסמוכים וירו בהם ברחוב שלחנסקה 19 (Szlachenska, רחוב שלא קיים היום, עמד בניצב לרחוב צ'נסטוחובה). 

גופת הקצין הגרמני הובאה לבניין היודנראט שעמד באותו רחוב, על מנת להראות לראש היודנראט אפרים ברש מה נעשה. במקביל, הנאצים גם הודיעו על אולטימטום, אם מלמד לא יסגיר את עצמו תוך 24 שעות הם ירצחו את כל יהודי הגטו. מלמד הסגיר את עצמו. 

מרדכי טננבוים, מראשי המחתרת היהודית בגטו תיאר ביומנו את אומץ לבו של מלמד. לשאלה מדוע הרג את החייל הגרמני, הוא השיב: "אני שונא אתכם. אני מצטער שרצחתי רק אחד. לנגד עיניי הוריי נרצחו. עשרת אלפים יהודים בסלונים חוסלו לפני. אין לי חרטות". 

הנאצים עינו את מלמד כל הלילה ולמחרת תלו אותו בסמוך לכיכר בה אירע האירוע. חיילים גרמנים טשטשו את גווייתו של מלמד בכדורים, לאחר שהחבל נשבר והגופה נפלה על האדמה. לאחר מכן הם תלו אותה במשך 48 שעות נוספות.

ההקרבה העצמית של מלמד לא הועילה כמובן. גטו ביאליסטוק על כל יהודיו הושמד כבר באותה שנה, 1943.

בעיר יהוד, בקריית ביאליסטוק, ישנו רחוב על שמו, רחוב אשר מתחיל בבית הכנסת על שם הרב מוהליבר, הרב של ביאליסטוק במאה ה-19.

## קישורים חיצוניים

## הערות שוליים

קטגוריה:יהודים בשואה: פולין
קטגוריה:אסירים בגטו ביאליסטוק
קטגוריה:פולנים שנולדו ב-1903
קטגוריה:פולנים שנפטרו ב-1943
ברונו רייס

**ברונו רייס לינו** (בפורטוגזית: **Bruno Reis Lino**; נולד ב-18 ביוני 1978) הוא כדורגלן עבר ברזילאי ששיחק בעמדת הקשר ההתקפי.

## קריירה
רייס התחיל את הקריירה שלו בפלומיננסה. בשנת  חתם באתלטיקו פרנאאנסה ובינואר  חתם בצסק"א מוסקבה.

בקיץ  חתם במכבי תל אביב מליגת העל. ב-14 בספטמבר 2002, רשם את הופעת הבכורה שלו בקבוצה בניצחון 2-4 נגד מכבי פתח תקווה. ב-17 בפברואר 2003, הבקיע את שער הבכורה שלו בקבוצה בניצחון 1-4 נגד בית"ר ירושלים. רייס, שיחק במכבי תל אביב שלוש עונות בהן זכה באליפות, גביע ואף השתתף עימה בשלב הבתים של ליגת האלופות בעונת 2004/2005.

בקיץ  חתם באקדמיקה מליגת העל הפורטוגזית.

בהמשך הקריירה שיחק בוילה ריו, אנאפולינה, אלניה ולדיקווקז, ואסקו דה גאמה, רסאנדה, אמריקה-RJ ומאדריירה.

בסיום שנת  פרש מכדורגל.

## תארים
; פלומיננסה
*סרייה ג': 

; מכבי תל אביב
*ליגת העל: 2002/2003
*גביע המדינה: 2004/2005

## קישורים חיצוניים

*

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלומיננסה
קטגוריה:כדורגלני אתלטיקו פרנאאנסה
קטגוריה:כדורגלני צסק"א מוסקבה
קטגוריה:כדורגלני מכבי תל אביב
קטגוריה:כדורגלני אקדמיקה דה קוימברה
קטגוריה:כדורגלני אלניה ולדיקווקז
קטגוריה:כדורגלני ואסקו דה גאמה
קטגוריה:כדורגלנים זרים בישראל
קטגוריה:ספורטאים ברזילאים ברוסיה
קטגוריה:ספורטאים ברזילאים בישראל
קטגוריה:ספורטאים ברזילאים בפורטוגל
קטגוריה:ברזילאים שנולדו ב-1978
Viene y Va

"**Viene y Va**" (בעברית: "**באה והולכת**") הוא סינגל שהוקלט על ידי הזמר הלטיני ג. טנגאנה, ביחד עם זמרת הרגאטון הדומיניקנית נאטי נטשה. השיר יצא לאור ב-24 בינואר 2020, על ידי חברת התקליטים סוני מיוזיק ספרד, כסינגל שלא מתוך אלבום.

השיר הגיע למקום ה-25 במצעד השירים שבספרד.

## רקע וכתיבה
השיר נכתב על ידי ג. טנגאנה ונאטי נטשה והופק על ידי קאפי ו-DVLP. רולינג סטון סקרו את השיר בחיוב וציינו כי "ג. טנגאנה מצליח ליצור שיר שמחזיר אותנו לשנות הארבעים ועושה זאת באמצעות הלחנה, הפקה וכתיבה כמו שנעשה כאן". גם מגזין הבילבורד סקרו את השיר בחיוב רב.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של ג. טנגאנה ב-24 בינואר 2020, בשידור חי. הקליפ צבר למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק ספרד
סיראדאלור

ממוזער|הכפר סיראדאלור וההר שבגבו
ממוזער|המזח ובתי הסירות בכפר סיראדאלור
ממוזער|בול של האי סיראדאלור שהוצא על ידי השרות הבולאי של איי פארו בשנת 2005
**סיראדאלור ** (פארואזית: **Syðradalur**) הוא הכפר הדרומי ביותר, מבין ארבעת הכפרים, המצויים על האי קאלסוי, בסביבה הצפונית של איי פארו.

בשנת 2009 נספרו 10 תושבי קבע המתגוררים בכפר, 6 גברים ו-4 נשים. בעונות הקיץ מגיעים תושבים נוספים מכל רחבי האיים אל הכפר הקטן ושוהים בבתי הקיץ שברשותם.

כפר עם שם זהה קיים גם על האי סטריימוי.

## היסטוריה
תחילת ההתיישבות באזור הכפר החלה במאה ה – 17, אז פנה הכפר לצד המערבי של האי ושמו היה בלאנקאסקוילי (Blankaskáli). בעקבות מפולת שלגים כבדה שהתרחשה בשנת 1809 הועבר הכפר לצידו המזרחי של האי ובשנת 1812 נקבע שמו החדש 'סיראדאלור', הנהוג בשימוש עד היום. בשנת 2009 נקבעו בכפר שלושה שמות של רחובות יחד עם מספרי בתים.

## תחבורה אל האי ובתוכו
בשנת 1985 נבנתה תעלת כביש שחיברה את הכפר המבודד עם יתר הכפרים שעל האי. אל האי ניתן להגיע במסוק מנקודות שונות ברחבי איי פארו או באמצעות הפלגה שיוצאת מספר פעמים ביום מהעיירה קלאקסוויק שעל האי בורד'וי.

## האי סיראדאלור בספרות העברית
עלילת ספרו של העיתונאי עמרי גלפרין, 'האי בקצה האוקיינוס', מתרחשת ברובה בכפר סיראדאלור.

## קישורים חיצוניים

* מידע ותמונות על הכפר סיראדאלור

## הערות שוליים

קטגוריה:איי פארו: יישובים
קטגוריה:יישובים שהוקמו ב-1812
הדס מורין

**הדס מורין** (נולדה ב-30 ביוני 1999) היא כדורגלנית ישראלית, המשחקת בעמדת הקשרית בקבוצת הפועל קטמון ירושלים מליגת העל ובנבחרת ישראל.

## ביוגרפיה
מורין נולדה וגדלה בירושלים. למדה בבית הספר התיכון ליד האוניברסיטה בעיר.

כילדה נהגה לשחק במתנ"ס השכונתי בירושלים, וכשהייתה בכיתה ו' עברה לשחק בקבוצת הילדות של אס"א תל אביב. מורין המשיכה לשחק במועדון גם בקבוצת הנערות ובעונת 2014/2015, בגיל 15, עלתה לקבוצת הבוגרות. בסך הכל שיחקה מורין עשר עונות במדי אס"א תל אביב (למעט השאלה לחצי עונה להפועל רעננה בעונת 2018/2019). זכתה עם הקבוצה באליפות המדינה בעונת 2014/2015 ובגביע המדינה בעונת 2016/2017. כמו כן לקחה חלק בשני קמפיינים של אס"א תל אביב במוקדמות ליגת האלופות בשנים 2015 ו-2019.

בינואר 2020, לאחר שסיימה את שירותה הצבאי, עברה ללמוד לשחק במכללת צ'ארלסטון בדרום קרוליינה, ארצות הברית. לאחר שנתיים בצ'ארלסטון, היא הצטרפה לאוניברסיטת אלבמה בהאנטסוויל.

בינואר 2024 חזרה לשחק באס"א תל אביב, עד לסיום עונת 2023/2024.

בקיץ 2024 הצטרפה מורין לסגנית האלופה דאז, הפועל קטמון ירושלים. בסך הכל בעונת 2024/25 צברה מורין 26 הופעות ו-3 בישולים בליגת העל, 4 הופעות ובישול בגביע המדינה, ו-4 הופעות בגביע אתנה.

מורין השתייכה לנבחרות הצעירות של ישראל עד גיל 15, עד גיל 17 ועד גיל 19. בעונת 2017/2018 הייתה שותפה לעלייתה של נבחרת ישראל עד גיל 17 לשלב העילית של מוקדמות אליפות אירופה. בסך הכל צברה 17 הופעות בנבחרות הצעירות.

ב-23 בנובמבר 2023 ערכה את הופעת הבכורה שלה בנבחרת הבוגרת, במשחק מול קזחסטן במסגרת ליגת האומות, ונכון ליוני 2025 צברה 4 הופעות במדי הנבחרת.

## תארים
### [[אס"א תל אביב (כדורגל נשים)|אס"א תל אביב]]
* אליפות המדינה: 2014/2015
* גביע המדינה: 2016/2017

## קישורים חיצוניים

* פרופיל באתר ההתאחדות לכדורגל בישראל
* פרופיל באתר אופ"א
* ראיון עם הדס מורין בפודקאסט הקטמוניות, אתר הזרמת האודיו ספוטיפיי

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות אס"א תל אביב
קטגוריה:ירושלים: כדורגלניות
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:כדורגלניות הפועל קטמון ירושלים
קטגוריה:ישראליות שנולדו ב-1999
קטגוריה:ישראלים שנולדו ב-1999
Despacio

"**Despacio**" (בעברית: "**לאט**") הוא סינגל שהוקלט על ידי זמרת הרגאטון הדומיניקנית נאטי נטשה, הזמר הלטיני ניקי ג'אם והזמרים מנואל טוריזו ומייק טאוורס. השיר יצא לאור ב-17 בפברואר 2020, על ידי חברות התקליטים סוני מיוזיק לטין ופינה רקורדס, כסינגל שלא מתוך האלבום.

השיר הגיע למקום ה-12 במצעד שירי הפופ הלטיניים.

## רקע וכתיבה
השיר נכתב על ידי די ג'יי לואיאן, לוני, חאווייר סמפר, וויזי קינגז, מייק טאוורס, ניקי ג'אם, מנואל טוריזו, רפאל פינה ונאטי נטשה והופק על ידי מייק טאוורס, די ג'יי לואיאן וממבו קינגס גם כן. מגזין הבילבורד פרסם כתבה מקיפה על השיר, בו הוא סוקר אותו ואת הקליפ שלו. הוא זכה להצלחה בעיקר במצעדים הלטיניים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של נאטי נטשה ב-17 בפברואר 2020, בשידור חי. הקליפ צבר למעלה מ-65 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירי ניקי ג'אם
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים שנכתבו על ידי ניקי ג'אם
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
הר וקסלר

**הר וקסלר** (באנגלית: **Mount Wexler**)  הוא הר נישא, שאינו מכוסה קרח ברכס יוז, בהרי המלכה מוד, בשטח חסות רוס, שבאנטארקטיקה.

גובהו של ההר 4,025 מטרים מעל פני הים; והוא ההר הגבוה ביותר ברכס יוז.

ההר ממוקם 5 קילומטרים צפונית - צפון-מערבית מהר קפלן.

## היסטוריה
### גילוי ההר

ההר התגלה וצולם מהאוויר על ידי אדמירל המשנה ריצ'רד בירד בטיסתו ב-18 בנובמבר 1929.

ההר נסקר על ידי א. פ. קרארי (A.P. Crary) בעונת המחקר (הקיץ האנטארקטי) 1957–1958.

### מקור השם

שמו של ההר ניתן לו על ידי קרארי. 

ההר נקרא על שמו של הארי וקסלר (Harry Wexler), שהיה המדען הראשי מטעם ארצות הברית באנטארקטיקה במסגרת השנה הגאופיזית הבינלאומית בעונת המחקר (הקיץ האנטארקטי) 1957–1958.

## לקריאה נוספת

• Damien Gildea, **[https://books.google.co.il/books?id=4rHtBgAAQBAJ&pg=PT38&lpg=PT38&dq=%22Mount+Wexler%22&source=bl&ots=DV7FFwEnkU&sig=ACfU3U0KYli2OCjpHzFH3bAvSA6e1TpKAA&hl=en&sa=X&ved=2ahUKEwjMvKay9bPpAhVlQEEAHQnODm0Q6AEwEXoECAkQAQ#v=onepage&q=%22Mount%20Wexler%22&f=false Transantarctic Mountains - Mountaineering in Antarctica: Travel Guide]**

## קישורים חיצוניים

* הר וקסלר באתר הסקר הגאולוגי של ארצות הברית
* הר וקסלר באתר הגאזט האנטארקטי של ממשלת ניו זילנד
* הר וקסלר באתר הגאזט האנטארקטי המשווה SCAR של ממשלת אוסטרליה
* הר וקסלר באתר peakbagger
* מפת אזור הר וקלסר
* תחזית מזג אוויר עדכנית ארוכת טווח עבור הר וקסלר (לפי גבהים)

## הערות שוליים

וקסלר
וקסלר
וקסלר
יעקב עטיה

**יעקב (איקא) עטיה** (נולד ב־14 ביולי 1942) הוא אלוף-משנה בדימוס, שרת ביחידה 8200 ובחיל המודיעין. לאחר שחרורו מצה"ל היה סמנכ"ל תפעול באיתוראן, ובהמשך יזם והקים את חברת "סתר יועצי ביטחון ואבטחת מידע", בה הוא מנכ"ל משותף. עוסק בפעילות ציבורית בקרנות להנצחת חללי הטרור.

## משפחה
דור חמישי למשפחת עטיה בארץ ישראל. נולד בתל אביב ליוסף עטיה – מוכר בחנות אופנה, ולרוזה מבית קנזה – עקרת בית. גדל בעיר בת ים.

## שרות צבאי
כנער בן 16, הצטרף בשנת 1958 כחניך בקורס קדם צבאי ביחידה 8200 והוכשר כאלחוטן מאזין ערבית. בהמשך מילא תפקידים מקצועיים ופיקודיים ביחידה 8200 ומפקדת חיל המודיעין.

פיקד על בסיס האזנה ועל יחידת האזנה מרחבית צפון בין השנים 1964 – 1971 כולל מלחמת ששת הימים. במלחמת יום הכיפורים ואחריה (1973 – 1974) מונה למפקד בסיס האזנה קדמי מערבית לתעלת סואץ בג'בל עתקה. ובשנת 1974 שימש כמ"מ מפקד גדוד האזנה נייד ביחידה 8200.

ב-1974–1976, מילא תפקיד ראש ענף איסוף באמ"ן מחלקת איסוף. בשנים 1976 – מפקד ענף מקצועות מודיעין בבה"ד 15 1979. בשנים 1979 – 1980 שימש כראש ענף סגל וקצינים ומ"מ ראש מחלקת משאבי אנוש במפקדת קצין מודיעין ראשי.

בשנים 1980–1982 שימש כראש המטה ביחידה 8200, בדרגת אל"ם כולל מלחמת שלום הגליל. בנובמבר 1983 פרש מצה"ל.

### קורסים בצה"ל
בוגר קורס מפקדי פלוגות וקורס קמ"נים מתקדם בשנת 1971. בוגר המכללה לפיקוד ומטה (פו"מ) בשנים 1972/73. בוגר השתלמות מפקדי חטיבות בשרות מילואים 1990.

## תפקידים אזרחיים
בשנים 1983–1988 עבד בחטיבת הקשר של תדיראן בתפקיד ניהול במנהלת פרויקט לשדרוג ציוד הקשר הטקטי בצה"ל.

בשנים 1988–1993 מילא תפקידים בכירים בחברות כלל ביטוח ומגדל חברה לביטוח.

בשנת 1994 מונה לסמנכ"ל תפעול חברת איתוראן לאיתור רכב. והיה בין מקימי החברה במסגרת תדיראן.

בשנת 1997 יזם וייסד את החברה "סתר יועצי ביטחון ואבטחת מידע" ומשמש בה כמנכ"ל.

## השכלה
בעל תואר ראשון בהיסטוריה של המזרח התיכון מאוניברסיטת תל אביב.

בוגר תוכנית למנהלים בבית הספר למנהל עסקים באוניברסיטת תל אביב 1983.

## חיים אישיים
בשנת 1964 נישא לחרמונה ממשפחת ברוור מחיפה, גננת פרטית ותיקה. המשפחה מתגוררת ברמת אפעל. לזוג נולדו 3 ילדים.

הבת הצעירה, ענבר, סטודנטית בפקולטה למדעי הרוח באוניברסיטת תל אביב. נרצחה ב, בערב פורים י"ג אדר תשנ"ו 4 במרץ 1996, הייתה בת 22 במותה. הבת אורית עוסקת בפרסום ושיווק. הבן אסף בעל שליטה בחברת נדל"ן מסחרי.

## פעילות ציבורית
פעיל בקרנות הנצחה לנפגעי הטרור:

**קרן ענבר**– נוסדה בשנת 1997 במרכז למורשת המודיעין (מל"מ) לעידוד מחקר ומעשה להתמודדות עם טרור. הקרן מעניקה מלגות ופרסים על כתיבה ופרסום של עבודות ומחקרים בתחום חקר הטרור ועל מעשים ראויים לציון, בהתמודדות אל מול הטרור. יו"ר הקרן הוא אלוף דני רוטשילד.

**קרן ענבר וטלי** – קרן מלגות משותפת באוניברסיטת תל אביב על שם ענבר עטיה וטלי גורדון שנרצחו בפיגוע דיזנגוף סנטר. הוקמה על ידי האוניברסיטה בפקולטות למדעי הרוח ולמדעי החברה, בתרומות שגויסו על ידי קרן הנאמנים של האוניברסיטה בארצות הברית. הקרן מעניקה בטקס שנתי מלגות לסטודנטים מצטיינים.

עוסק בפעילות ציבורית במרכז למורשת המודיעין.

## קישורים חיצוניים
* קרן ענבר - אל מול הטרור
* סתר – יועצי ביטחון ואבטחת מידע

קטגוריה:אלופי-משנה בצה"ל
קטגוריה:חיילי יחידה 8200
קטגוריה:מנכ"לים יוצאי שירות קבע בצה"ל
קטגוריה:בוגרי אוניברסיטת תל אביב
קטגוריה:מומחי אבטחת מידע ישראלים
קטגוריה:סמנכ"לי תפעול ישראלים
קטגוריה:ישראלים שנולדו ב-1942
רכס יוז (אנטארקטיקה)

**רכס יוז** (באנגלית: **Hughes Range**) הוא רכס הרים גבוה, בהרי המלכה מוד, בשטח חסות רוס, שבאנטארקטיקה. 

## גאוגרפיה
הרכס משתרע בכיוון צפון-דרום.  

הרכס ממוקם ממזרח לקרחון קניון, בין המפגש בין קרחון ברנדאו וקרחון קלטי שמדרום לרכס, ועד הדום הקרח ג'ובינקו שמצפון לרכס. 

לרכס שש פסגות בולטות, שהגבוהה בהן היא הר קפלן (שגובהו 4,230 מטרים מעל פני הים). 

הר קפלן (שיא גובהו של הרכס), הוא החמישי בגובהו באנטארקטיקה.

### אתרים ברכס יוז
הר ברנן, הר ווטרמן, הר וקסלר, הר קפלן, מצוקי קמפבל, מישור ליין, קרחון גוד וקרחון קניון.

## היסטוריה
### גילוי הרכס

הרכס התגלה וצולם מהאוויר על ידי אדמירל המשנה ריצ'רד בירד בטיסת ב-18 בנובמבר 1929. 

### מקור השם

שמו של הרכס ניתן לו על ידי הוועדה המייעצת לשמות אנטארקטיים, לבקשתו של בירד. 

הרכס נקרא על שמו של צ'ארלס אוונס יוז (Charles Evans Hughes), שהיה מזכיר המדינה האמריקני, נשיא בית המשפט העליון של ארצות הברית, וייעץ לריצ'רד בירד.

## לקריאה נוספת

• Damien Gildea, **[https://books.google.co.il/books?id=4rHtBgAAQBAJ&pg=PT38&lpg=PT38&dq=%22Hughes+Range%22+Antarctica&source=bl&ots=DV7FFxxinM&sig=ACfU3U3vpS0wsrcclEPDNARA72JYI-xJRA&hl=en&sa=X&ved=2ahUKEwjXjM7k_rPpAhWknVwKHWKQDH0Q6AEwD3oECBMQAQ#v=onepage&q=%22Hughes%20Range%22%20Antarctica&f=false Transantarctic Mountains - Mountaineering in Antarctica: Travel Guide]**

## קישורים חיצוניים

* רכס יוז באתר הסקר הגאולוגי של ארצות הברית
* רכס יוז באתר הגאזט האנטארקטי של ממשלת אוסטרליה
* רכס יוז באתר הגאזט האנטארקטי המשווה SCAR של ממשלת אוסטרליה
* נתוני זריחת/ שקיעת שמש/ירח עדכניים ברכס יוז
* מזג אוויר נוכחי מעודכן ברכס יוז
** תחזית מזג אוויר עדכנית ארוכת טווח עבור רכס יוז
** תחזית מזג אוויר עדכנית ארוכת טווח בהרים השונים ברכס יוז (לפי גבהים)

## הערות שוליים

וקסלר
וקסלר
וקסלר